ঠাকুরগাঁও উপজেলার মাঠগুলোতে বোরো ধান কাটার হিড়িক পড়েছে। দেশের বিভিন্ন জেলায় কাজে থাকা লোকজন বাড়িতে এসে তারাও পুরোদমে কাস্তে হাতে মাঠে নেমেছে শ্রমিকদের সাথে। অপরদিকে গৃহবধুরাও বসে নেই, তারাও উঠান তৈরীসহ ধান শুকানোর কাজে ব্যাস্ত। জমিতে সোনালী রং মাখা পাকা ধান কাটতে পাড়ায় পাড়ায় কৃষাণ-কৃষাণীর মুখে ফুটে উঠছে হাসির ঝিলিক। গতকাল শুক্রবার উপজেলার বনগাঁও, পাঁচঘরিয়া,  আমগাঁও, কামারপুকুর, বকুয়া, ডাঙ্গীপাড়া, হরিপুর, তোররা, ভাতুরিয়া, কাঠালডাঙ্গী বিভিন্ন মাঠ ঘুরে দেখা গেছে,কৃষক ও কৃষি শ্রমিকরা সকাল হতে সন্ধ্যা পর্যন্ত জমিতে ধান কাটছেন। কেউবা ধানের অাঁটি বাধছেন,আবার কেউবা ধানের অাঁটি মাথায় নিয়ে যাচ্ছেন কৃষকের বাড়ির উঠানে। অন্যদিকে কৃষক পরিবারের গৃহবধুরাও ধান শুকিয়ে গোলায় নিচ্ছেন। লখড়া গ্রামের কৃষক আলম চলতি বোরো মৌসুমে ১০বিঘা জমিতে দেশী জাতের ধান চাষ করেছেন। ৩বিঘা জমির ধান কেটে ঘরে তুলেছেন। বাকী ৭বিঘা জমির ধান ৩/৪দিনের মধ্যে কাটবেন প্রতি বিঘায় ফলন হয়েছে ১৮/২০মন করে। তিনি আরো  জানান,বোরো রোপা রোপনের শুরু থেকে পোকার আক্রমন নেই,সার,বিষ,বিদূ্যৎ সময় মত পাওয়ায় এবং আবহাওয়া অনুকুলে থাকায় এবার বোরোর বাম্পার ফলন হয়েছে। ধীরগঞ্জ গ্রামের কৃষক মোস্তাফিজুর রহমান জানান, তিনি ৪ বিঘা জমিতে বি-২৮ জাতের ধান আবাদ করেছিলেন সার, বিষ বিদূ্যৎ সময মত দেওয়ায় ফলন পেয়েছেন ৮০ মন। তিনি আরো বলেন,প্রাকৃতিক দুর্যোগ ও রোগ বালাইয়ের আক্রমন না থাকায়, বেশি সার প্রয়োগ না করে ও আমনের পর এবার বোরোর বাম্পার ফলন হযেছে। চলতি বোরো মৌসুমে এই উপজেলায় ৮,৭০৫ হেক্টর জমিতে বোরো আবাদের লক্ষ্যমাত্রা নির্ধারন করেছে কৃষি সমপ্রসারন  বিভাগ। এর মধ্যে হাইব্রীড জাতের ধান আবাদ হয়েছে ৩৫০ হেক্টর, উফশী জাতের ধান আবাদ হয়েছে ৭ হাজার ৩৩৫ হেক্টর জমিতে আবাদ করা হয়েছে। আর উৎপাদনের লক্ষমাত্রা নির্ধারন করা হয়েছে (চাল আকারে) ৩০ হাজার টন। গত বছরের তুলনায় এ বছর বেশি পরিমান জমিতে বোরো আবাদ হওয়ায় আশা করা হচ্ছে গত কয়েক বছরের উৎপাদনের লক্ষমাত্রা ছাড়িয়ে যাবে। কৃষি সমপ্রসারণ অধিদপ্তর সূত্রে জানিয়েছে, এই উপজেলায় ৯ হাজার হেক্টর জমিতে আবাদ হয়েছে। ঠাকুরগাঁও জেলায় এবার ৬৫ হাজার ১৮৩ হেক্টর জমিতে বোরো ধান আবাদ করা হয়েছে। এ প্রসঙ্গে উপসহকারী উদ্ভিদ সংরক্ষন অফিসার মোঃ আঃ  আজিজ জানান, সার,বীজ,সময় মত পাওয়ায় এবং পোকার আক্রমন না থাকায় এবার বোরোর আশাতীত ফলন হয়েছে। কোথাও কোন প্রাকৃতিক বিপর্যয় না হওয়ায় চলতি বছর বোরোর রেকর্ড পরিমান উৎপাদন হবে।  =---------------------------  শাকিল আহম্মেদ, ঠাকুরগাঁও